Administraţia Naţională de Meteorologie a emis o informare meteo de vânt puternic în toată ţara, valabilă până la noapte. De asemenea, până diseară este în vigoare un cod galben de vreme severă în zone din Moldova, estul și sud-estul Transilvaniei.
Informarea meteorologică este valabilă în intervalul 29 martie, ora 10 – 29 martie, ora 21.
Temporar vor fi intensificări ale vântului în cea mai mare parte a țării, cu viteze în general de 45…55 km/h, iar la munte rafalele vor depăși 60…70 km/h.
Avertizarea cod galben este valabilă în intervalul 29 martie, ora 10 – 29 martie, ora 18. Vântul va avea intensificări în Moldova, în estul și sud-estul Transilvaniei cu viteze în general de 55…65 km/h, iar în Carpații Orientali, la altitudini mari rafalele vor depăși 90 km/h.
Alerta meteo vizează judeţele: Bacău, Covasna, Mureş, Bistrița-Năsăud, Galaţi, Neamţ, Botoşani, Harghita, Suceava, Braşov, Iaşi, Vrancea, Buzou, Maramureş şi Vaslui.
Temperatura maximă va atinge, vineri, în Capitală, 24 de grade Celsius, potrivit Administrației Naționale de Meteorologie. ANM transmite că vremea în Capitală va continua să se încălzească.